Bolesť po operácii karpálneho tunela
Dobrý deň 
80r.pani po operácii karpálneho tunela III.stupňa.Operacia bola 8.8.2024,pretrvávajúce bolesti,necitlivosť prstov.Môže užívať Sirdalud? Prípadne čo poradíte proti bolesti? Môže Skudexu?Ďakujem.zufala dcéra
Dobrý deň,
ďakujeme za Vašu otázku.
Liek Sirdalud sa používa aj na liečbu bolestivých (mimovoľných) svalových sťahov (kŕčov) po chirurgických zákrokoch.
Liek Skudexa obsahuje liečivá tramadoliumchlorid a dexketoprofén. Tramadoliumchlorid je liek proti bolesti, patrí do skupiny liekov nazvanej opioidy, ktoré pôsobia na centrálny nervový systém. Dexketoprofén je liek proti bolesti a patrí do skupiny liekov nazvanej nesteroidné protizápalové lieky (NSAID). Skudexa sa používa na symptomatickú krátkodobú liečbu akútnej bolesti stredne silnej až silnej intenzity u dospelých.
Podanie lieku Sirdalud alebo Skudexa teda v tomto prípade nie je vylúčené. Medzi uvedenými liekmi bola pozorovaná klinicky závažná interakcia, v dôsledku ktorej sa môže zvyšovať ich centrálne tlmivý účinok. Preto sa ich súbežné užívanie neodporúča. Vzhľadom na to, že sa jedná o lieky viazané na lekársky predpis, o opodstatnenosti užívania však musí v konečnom dôsledku rozhodnúť ošetrujúci lekár, ktorý pozná celkový zdravotný stav Vašej mamy, vrátane prípadných iných chronických ochorení, ktoré neuvádzate.
Prajem skorú úľavu od ťažkostí.
S pozdravom
PharmDr. Veronika Kiabová